AJAKOHAST OTSE TAEVAST
Tere tulemast vaatama taas saadet "Ajakohast otse taevast"!
Pia, meil on põhjust tähistada.
Jaa. Tegime seda eelmine kord ja teeme seda ka täna. Suur põhjus.
Just. 10 aastat teletöö tegemist!
See on olnud võimalik tänu sellele, et TV7 alustas tegevust 10 a tagasi
ja kui nad seda tegid,
võtsime me ühendust Martti Ojarese ja tema abikaasaga.
Nemad võimaldasidki meie saadete eetrisse mineku,
nii et TV7 alustas 2003 a lõpus
ja meie esimene saade läks eetrisse 2004 a jaanuari lõpus.
Nii et täpselt 10 aastat tagasi.
Oleme selle eest tänulikud nii Jumalale kui Ojarestele.
Ei teagi, kui mitmed tuhanded inimesed on seeläbi kuulnud evangeeliumi.
Kindlasti väga paljud.
Kuid kõige tähtsam on see, et inimesed tulevad usule nende läbi.
Meie jaoks on alati põnev kuulda inimeste lugusid oma usuletulekust.
Seda juhtub üsna sageli, et saame koos inimestega paluda selle eest.
Hetkel on "Ajakohast otse taevast" meie põhisaade,
mis algul läks eetrisse igal teisipäeva õhtul.
Enam see kahjuks pole nii
ja alates veebruarist läheb me saade eetrisse 2x kuus.
Samas, kuigi see saade pole enam nii tihti eetris,
usume, et Jumal avab uusi uksi ja kingib ka uusi võimalusi.
Võrreldes algusaegadega on me töö siiski kasvanud
ja algselt oli meil ka aegade poolest rohkem valikuvõimalusi,
nii et alustasime ka ühe teise saatega... - "Tule ja vaata!" - Just.
Kuid enne seda oli meil veel üks hommikune saade -
esmaspäeva ja reede hommikuti, mis kestis 5 minutit ja mille nimi oli...
"Hommikuhetk - kuldaväärt kallis."
Me usume, et hommikused hetked on kuldaväärt kallid.
Teame ka, et paljud vaatasid neid saateid
ja said neist uut jõudu ja julgust.
Keegi kirjutas, et oli olnud selle saate nägemise ajal omadega nii maas,
aga see saade päästis ta päeva.
Efeslastele 1:15 jne.
Ta on asetanud Jeesuse üle kõigi valitsuste ja võimude.
Jeesus on tõstetud üles ja asetatud üle kõige.
Ef.2:6 öeldakse, et Jumal on äratanud ka meid koos Jeesusega üles
ja pannud meid istuma ühes Temaga aujärje paremale poolele.
Ehk siis Jeesus on üle kõigi.
Samas sina ja mina, kes oleme Kristuses -
oleme päästetud ja oleme Kristuse vastu võtnud,
olles uued loodud ja jätnud kõik vana maha.
Nii et me oleme Kristuses. Oleme osa Temast; Tema ihuliikmed.
"Ka kui ma kõnniksin pimedas orus, ei karda ma kurja..."
Elus tuleb ikka aegu, kus oleme kui pimedas orus
ja hirm meid ründab, tahtes vangistada meid,
nii et hakkame kartma seda ja toda, julgemata nautida elu.
Kuid ma tahan sulle öelda täna, enne kui lähed tööle
või jääd ka koju, kui oled koduperenaine -
Jumal on meiega ja me ei pea kartma midagi halba.
Kui loodame Ta peale ja paneme kogu oma lootuse Tema peale,
elades Temaga koos ja Tema lähedal,
siis Ta ise on lubanud, et on koos meiega kuni aegade otsani.
See saade läks siis eetrisse kahel hommikul nädalas
ja peale seda tuli pikk paus, kus me ei näidanud midagi.
Tänapäeval oleks sel saatel ehk taaskord minekut
ja mine tea, äkki avanevad võimalusedki selleks.
Aga igal juhul - me olime näljased!
See oli me igatsus toota ja näidata saateid;
Jumal oli meid selleks kutsunud ja ka varustas meid erivõtmes -
sh. ka vaatajate toel -
nii et me hakkasime tootma saadet "Nädalalõpu künnisel".
See läks eetrisse reede õhtuti ja kestis 10 minutit,
tähistades kui töönädala lõppu, tänades ja kiites Jumalat selle eest.
Seegi saade ei kestnud kuigi kaua,
aga selle asemele tuli õpetussari "Ajakohast otse taevast".
Lisaks sellele tahtsime teha koosolekute põhiseid saateid.
Oleme ise nii harjunud heade koosolekutega,
kus Püha Vaim liigub ja kuulutatakse elavat Jumala Sõna,
nii et me saime võimaluse hakata tootma saadet "Tule ja vaata!"
See oli tol ajal pikem saade, mida tegime kokku 76 saadet.
Muide, TV7 kodulehel on oma arhiiv, kus ainuüksi meie saateid on juba sadu
ja kogu arhiivis muidugi tuhandeid saateid.
Nii et võid vaadata neid kodulehe kaudu nii TV7 Soome kui Eesti arhiividest.
Seal on palju häid saateid, väga palju häid saateid.
Me saated olid eetris pühapäeva õhtuti,
kuni lõpuks jõudsime punkti,
kus otsustasime hakata näitama vaid ühte saadet nädalas.
Samal ajal tuli ju juurde ka teiste üksuste saateid,
kes vajasid samuti eetriaega,
aga samas me ka mõistsime,
et ega me jaksagi teha rohkem kui vaid ühe saate nädalas
ja "Ajakohast otse taevast" läks Soomes pühapäeva õhtu peale.
Aga nüüd saatest "Tule ja vaata!"
See on nii, et on olemas enamat kui vaid keeltega rääkimine.
On olemas enamat ja seetõttu ei tohiks me kunagi mõelda,
et keeltes rääkimise anniga oleme saanud kätte kõik, mis võimalik.
Keeltega rääkimine on oluline ja vältimatu,
kuid see pole ainuke asi, mida Jumalalt saada.
Usume, et vaimumaailmas on nii palju enamat.
Palju enamat kui vaid keeltes rääkimine;
palju enam ande ja vaimseid asju, mida Jumal tahab meile anda
ja kogeda lasta.
Osa nende "Tule ja vaata!" saadete materjalidest
tuli konverentsidelt ja koosolekutelt,
kuid osa saateid tegime ka otse stuudios,
kus meil oli publikuks u 20 inimest ja ma sain kenasti jutlustada.
Eks jutlustaja taha ikka jutlustada ja tunne end hästi, kui seda teha saab.
Aga ka stuudiosaadetes käis meil külaliskõnelejaid näiteks Rootsist,
kellest üks oli Stefan Salmonsson.
Hea huumorimeelega, aga sügava sõnumiga kõneleja,
nii et anname talle nüüd pisut kõneaega.
Mässates seal kõigi nende puudega,
ei pannud tähelegi, et naabri puu oli kasvanud kokku meie puudega
ja seetõttu olin saaginud maha ka naabri puu.
Mõtlesin endamisi: "Armas Jumal, mida ma nüüd teen?"
Ja siis kuulsin enda sees üht häält:
"Oi, su naaber on vihane mees!"
Suitsetab niimoodi närviliselt.
Ja ma mõtlesin endamisi: "Mida ma küll nüüd teen?"
Aga siis kuulsin, kuidas Püha Vaim mulle ütles:
"Heida ta ette silmili maha
ja palu andeks."
Ja vot see oli minu jaoks ohverdamise koht!
Ma nimelt ohverdasin oma väärikuse ja au.
Nii et kuuletusin sellele häälele
ja otse seal muruplatsi peal
põlvitasin maha...
Tegin end nii väikeseks, kui vähegi võimalik.
Minu jaoks oli see üsna raske, kuna ma olen päris pikk mees.
Tegin end madalamaks kui muru
ja ütlesin: "Anna mulle andeks!"
"Ma tean, et olen eksinud,
mistõttu palun anna mulle andeks!"
Naabril polnud aimugi, kuidas reageerida -
naabrimees põlvitab tema ees!!!
Nii et ta pahvis närviliselt suitsu ja ütles:
"Vabandust, aga - mida sa siin põlvitad?"
"Aja end püsti!"
"Ei, ma tahan olla siin maadligi!"
"Mul on nii kahju selle puu pärast."
"Anna palun andeks!"
"Mida ma sinuga küll peale hakkan?"
Tal polnud aimugi, mida minuga peale hakata!
Karl-Gustav Severin on samuti üks me vanu sõpru,
kes on tegutsenud ülemaailmsetes mastaapides
ja toimetanud palju ka Venemaal.
On tõesti. Paljud lausa peavadki teda juba venelaseks.
Ja, ta näeb vahel välja nii.
Aga eks Jumal varustabki meid nii,
et võiksime sulanduda nende maadega, kuhu Jumal meid kutsub.
Kuid ta on külastanud väga palju ka Soomet ja Turu linna,
nii et ta külaskäigud on väga julgustavad.
Ta kunagi ei heiduta inimesi, vaid alati julgustab neid,
nii laseme tal seda teha tänaseski saates.
Lase sel naisel, kellest saab mu isanda abikaasa,
öelda mulle,
et ta joodab ka mu kaameleid.
Nii läks see sulane sinna ja nägi seal Rebekat seismas.
Rebeka nägi teda,
võttis vett
ja ütles:
"Las ma anda sulle klaasikene vett."
Sulane võttis ja jõi,
mispeale Rebeka ütles:
"Lase mul joota ka su kaameleid."
Ja korraga sulane mõistis.
Sest see polnud mingi tavaline olukord,
sest siin oli keegi, kes tegi enam kui temalt oodati.
Siin oli keegi,
kes andis avatud südamega seda, mida tegelikult poleks pidanud.
Sa võid nüüd öelda: "Kah mul asi! Igaüks võib ju joota 10 kaamelit!"
Ole ettevaatlik!
Üks kaamel
joob iga kord
80 liitrit!
Samas tunneme suurt rõõmu ka noorte jutlustajate üle
ja kes küll võiks olla me järgmine noor jutlustaja?
On see äkki Joonatan? - See on Joonatan.
Joonatan on meie poeg, kes pole enam verinoor,
aga siiski noorem kui meie.
Tema hakkas üsna varakult jutlustama...
Alles veel koolis käies.
Ta kuulutas turul ja avaldas ise soovi selleks.
Just. Ta jutlustas ka me Elu Sõna koguduses
ja noortekohvikus, mille avasime.
Nii ta läks ja ühtlasi jutlustas ta ka meie koosolekutel.
Ta on olnud me Elu Sõna koguduse pastor 7 aastat,
aga hetkel teenib Luteri kiriku õpetajana, jutlustades seal.
Talle väga meeldib jutlustada ja meie omakorda armastame teda väga.
Päästmine on samas ka kui protsess
ja me ei saa kunagi lõpuni valmis siin maa peal elades,
sest Jeesus teeb jätkuvalt oma tööd sinu sees.
Ja kuigi meile on armu antud ja me patud andestatud,
siis see pole see lõplik asi,
mida Jumal on teinud ja tegemas me sees.
See polnud Jumala ainus eesmärk, et surra me eest ja päästa meid,
et võiksime saada armu ja oma patud andeks.
Jah, me oleme saanud armu ja oma patud andeks,
kuid see polnud Jumala ainuke soov meie ja sinu suhtes.
Jumala igatsus läbi lunastuse, pääste ja meie eest suremise oli see,
et meist võiks taaskord saada Tema lapsed.
Et me võiks taaskord saada kätte selle Jumala lapse staatuse.
Kui ma ise olin teismeline ja käisin koolis Turus ning elasin seal,
siis tol ajal me käisime palju Nelipüha Kirikus,
kus oli noor evangeelne pastor Heikki Lahti.
Kui meil oli mõni aasta tagasi Helsingis Palvepäev kogu Soome pärast,
siis ma kutsusin sinna ka Heikki Lahti,
kes oli sama elav ja innukas,
olles inimestele õnnistuseks ja julgustuseks,
aga esitades neile ka väljakutseid.
Muide, omal ajal ta ristis mind ja minu venna ning õe,
nii et mul on hea meel, et saame anda talle sõna selleski saates.
Eks ta nii oli,
et uskliku pere pojana mõistsin ka pisut vaimulikke asju ja seda, et:
"Kui karjane magab, siis ka kari magab."
Nii et kui tahame näha ja kogeda muutusi
selle maa vaimses olukorras ja kogu oma rahva olukorras,
vajavad eelkõige juhid ise äratust!
Teemast, mis mulle anti: "Jumala rahvas soola ja valgusena",
on mind ennast kõnetanud järgmised sõnad:
"Mõjutades muutusi."
Me teame, et sool on tähtis ja samas tähendusrikas pilt kristlikust elust.
Kahjuks peab tõdema,
et teatud kohtades on Soome kristlaste soolasus kaduma läinud.
Meile on olnud suureks õnnistuseks ka külaliskõnelejad välismaalt,
isegi Aafrikast.
Wilfred Lay... - Keeniast, Mumbaist.
Mida ta seal teeb?
Tal on tohutult suur kogudus ja Piiblikool, nii et palju tööd seal.
Mumbai oli moslemite ala, kus kristlastel polnud mingit õigust.
Kuid koos paljude kristlike kogudustega on nad murdnud läbi.
Aga kui Pia mainis tema suurt kogudust,
siis see tõesti on suur - 20-25 000 liiget, mis on võimas.
Neil on palve -ja ülistuskoosolekud; Jumala Sõna kuulutus jne.
Nii et oleme tänulikud selle kontakti eest Wilfrediga,
kes on käinud ka siin Soomes ja kuulutanud meile.
Mu südamel on väga suur koorem Euroopa pärast.
Euroopa rahva pärast,
kes kasutavad oma mõistust enam kui oma südant.
Te usaldate enam oma mõistust kui oma vaimu.
Kuid las ma öelda teile tõde.
Kui ma ei usuks sellesse, mida kuulutan,
ei oleks ma ka täna jutlustaja.
Kui Jumal mulle midagi ütleb...
Ma olen kuulutanud evangeeliumit üle 25 aasta,
mistõttu kui Jumal ütleb mulle midagi,
siis ma kuulen seda oma vaimus.
Ja kõigi nende 25 aasta jooksul pole olnud kordagi,
kus Jumal oleks midagi öelnud ja see poleks täitunud.
Vahel Jumal näitab mulle, mis koosoleku ajal toimub.
Näitab mõnda inimest, kes on haige
ja ütleb: "Ma teen ta terveks."
Ja Ta ütleb mulle: "Ütle see talle välja!"
Ja kui ma siis ütlen, siis see ka sünnib.
Miks?
Sest see meelevald,
mis lähtub Jumala Sõnast,
on meie huulil.
Meil on veel materjale, mida tahame teiega jagada,
aga enne seda tahame võtta hetke, et tänada sind,
et oled olnud koos meiega nende 10 aasta jooksul
ja kui Jumal veel ei naase ja meile elupäevi antakse,
tahame loota, et oled koos meiega veel ka eeloleva pika teekonna.
Tahame tänada kõiki oma vaatajaid selle eest, mida olete teinud
nii oma palvete kui rahalise toe kaudu.
Jätkake ikka seda head tööd!
Naaseme hetke pärast selle palvepäeva "Soome eest" juurde,
kus näeme ja kuuleme mitmeid sealseid kõnelejaid.
Aga enne seda tahaks anda veel Hakan Westergardile võimaluse,
et ta saaks jagada talle väga südamelähedasest teemast:
"Päästepäev on just täna!"
Ma olen sind kuulnud soodsal ajal ja aidanud sind päästepäeval.”
"Ennäe, nüüd on ülisoodus aeg! Ennäe, nüüd on päästepäev!"
Nüüd on ülisoodus aeg ja nüüd on päästepäev!
Tahan siinkohal tuletada meile meelde,
et me oleme tulnud usku, oleme Jumala rahvas
ja Jumal kõneleb meiega.
Ta ei kõnele eelkõige paganatega, vaid Jumala rahvaga, öeldes neile:
"On olemas midagi, mis on pidev!"
Pääste pole asi, mis juhtus vaid kord ja peale seda ei juhtu enam midagi.
See on jätkuv elu ja protsess, mida Jumal teeb me eludes.
Samas aga usume, et Jumal kõnetab ka neid inimesi,
kes ei ole veel Jeesust vastu võtnud
ega ole kogenud Tema päästearmu oma eludes.
Ta ütleb: "Päästepäev ja Jumala aeg on just nüüd!"
Mõned inimesed istuvad ja ootavad sobivamaid aegu
ja lükkavad kogu seda lugu muudkui edasi.
Usun, et selleks on kaks põhjust.
Esimene neist on see, et Saatan tahab viivitada me päästega
ja teha isegi nii, et me ei saaks sellest kunagi osa.
Teine põhjus on aga see,
et me jumalarahvana võtame kõike liiga rahulikult.
Tegelikult peaksime innustama inimesi võtma pääste vastu
ja näitama neile, mida päästetud elu endast kujutab,
et nad hea meelega tahaks sellest osa saada.
Piibel ütleb, et kui kuuleme täna Issanda häält, ei tohi paadutada südant.
See on ohtlik, sest täna on päästepäev ja Jeesus ise on meie keskel.
Ta on ka sinu kodus, kus praegu istud ja meid vaatad.
Jeesus on seal ja kõnetab sind, kutsudes ja öeldes:
"Oled jäänud liiga kauaks ootele!
Aga just praegu, kui sinuga räägin, on aeg avada oma südameuks,
et pääseksin su ellu ja saaksin muuta kõik täiesti uueks!"
Aga nüüd tagasi mõne aasta eest toimunud Palvepäeva juurde,
mis oli kui avapauguks hiljemgi toimunud Palvepäevadele.
Sealne saal oli rahvast tulvil täis, kõik palvetasid koos
ja me kogesime ühtsust usklike vahel kui ka löögijõudu minna välja.
Palved on need, mis viivad asju edasi.
Palves tuleb ka jätkata,
kuid vaatame, mis oli tol hetkel kõneainena akuutne.
Lase palvevaimul tulla võimsalt enese üle just praegu.
Piiblis oli mees, kes uskus samasse Jumalasse nagu meiegi
ja tal oli nägemus sellest, et kõik inimesed, rahvad ja hõimud
pöörduvad Iisraeli elava Jumala poole.
Ja kui inimesed seda teevad, siis Jumal kuuleb neid
ja vastab neile oma õigluse kohaselt.
Me teame, et Jumal on vastanud ka meie palvetele läbi Kristuse.
Kõikide inimeste patt on lepitatud, päästetee on valmis
ja meil on ligipääs Jumalale; kõige pühamale paigale.
Seetõttu ka oma palvesoove tuues ei pea me paluma,
et usklike vahel valitseks üksmeel,
vaid et Jumal vastaks oma koguduse palvetele;
et Jumal kuuleks oma koguduse appihüüdu ja palveid,
sest igas kirikus, koguduses ja kristlikus organisatsioonis palutakse.
Mõnes kohas lausa ööd ja päevad.
Meie maal toimub palju sellist, mida meie ei näe,
aga Jumal teab ja näeb kõike.
Seetõttu usume, et palved suutsid pöörata Soome saatuse sõja ajal,
siis palved suudavad seda muuta ka tänasel päeval.
Aga enne seda usun, et Jumal võib pöörata meie südamed Tema poole.
Isade südamed laste poole ja laste südamed isade poole;
abikaasade südamed teineteise poole.
Jumal on kindlasti varunud su jaoks
toimetusi Tema kuningriigi edasiviimiseks,
nii nagu Tema 12 või 72 jüngritki tegid.
Ja seal on ka armastus...
Mõeldes medali teisele küljele, siis seal on need vaimuviljad,
milledest Jumala lapsi ja Tema au tuntakse.
Tahaks lõpetuseks lugeda Ülempreestri palve.
Tema ees me ju vastutame oma eludega.
"Ja mina olen andnud neile selle kirkuse,
mille sina oled andnud mulle,
et nad oleksid üks, nii nagu meie oleme üks:
mina neis ja sina minus, et nad oleksid täielikult üks,
nii et maailm tunneks ära, et sina oled minu läkitanud
ja et sa oled armastanud neid, nii nagu sa oled armastanud mind.
Isa, ma tahan, et ka need, keda sa mulle oled andnud,
oleksid minuga seal, kus mina olen,
et nad näeksid mu kirkust, mille sa oled andnud mulle,
sest sa oled mind armastanud enne maailma rajamist." (Joh.17)
Järgmisel korral räägime juba eelolevatest asjadest.
Oleme hetkel peatunud veidi... - Ja vaadanud tagasi,
kuid elu ei peatu, nii et ka meie läheme edasi ja järgime ikka Jeesust.
Teeme seda elu lõpuni. - Me teeme seda elu lõpuni. Nii on.
Vaadake meid taas nädala pärast. Olge õnnistatud ja kohtume taas!
Tõlge: Anne-Ly Raukas